Καλόγουστος χώρος, απόλυτα προσεγμένος σε όλα. Πεντακάθαρος με όλες τις απαραίτητες παροχές. Καταπληκτικό σημείο, ακριβώς πάνω στο λιμάνι, ιδανικό για όσους έχουν αυτοκίνητο. Είχε χώρο απ' έξω ακριβώς, όπου παρκάραμε για να φορτώσουμε και να ξεφορτώσουμε, πράγμα πολύ δύσκολο οπουδήποτε αλλού στον οικισμό της Χάλκης. Πανέμορφο και το μπαλκόνι του με υπέροχη θέα στη θάλασσα ( σε όλον τον κόλπο) και τον πανέμορφο οικισμό. Καθόμαστε εκεί και οι 4 που φιλοξενηθήκαμε στο κατάλυμα κάθε απόγευμα, κι αν δεν σκοτείνιαζε δεν θέλαμε να μετακινηθούμε. Καταπληκτική και η αδελφή της ιδιοκτήτριας (που ζει μόνιμα στη Χάλκη) που μας περίμενε στο λιμάνι και μας ειδοποίησε τα χαράματα με sms για την καθυστέρηση του πλοίου της αναχώρησής μας, για να κοιμηθούμε λίγο περισσότερο.
Ένα εξαιρετικά φιλόξενο σπίτι σε ένα πανέμορφο και γλυκό νησί που σε καλεί να το επισκεφτείς ξανά και ξανά!